Miklu meiri geislun fellur á flatareiningu sem snýr beint að sól en á aðra sem vísar mjög á ská miðað við sólina . Heitt loft er sem kunnugt er léttara en kalt og leitar því upp á við en kaldara loft kemur í staðinn . Þannig verður vindurinn til , alveg á sama hátt og þegar heita loftið frá miðstöðvarofni í stofunni heima hjá okkur leitar upp á við og getur valdið dragsúg með gólfinu , til dæmis ef ofninn er gegnt glugganum . Hægt er að lesa meira um ákveðin veðurfyrirbæri og myndun þeirra í öðrum svörum á Vísindavefnum , til dæmis : Þetta svar er í flokknum " bekkirnir spyrja " þar sem starfsfólk vefsins svarar spurningum frá grunnskólabekk í kennslustund , samkvæmt samningi . Lögð er áhersla á skjót svör , stutt og aðgengileg . Oft er byggt á öðrum svörum sem kunna að nýtast almennum lesendum betur .